ᱮᱞᱩᱨᱩ

ᱮᱞᱩᱨᱩ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱯᱟᱪᱮ ᱜᱚᱫᱟᱵᱚᱨᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱑᱔ ᱱᱚᱜᱚᱨ ᱱᱤᱜᱟᱢ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱠᱟᱱᱟ ᱟᱨ ᱮᱞᱩᱨᱩ ᱨᱟᱡᱽᱥᱣᱟ ᱠᱷᱚᱸᱰ ᱟᱨ ᱮᱞᱩᱨᱩ ᱠᱷᱚᱸᱰ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱥᱚᱦᱚᱨ ᱫᱚ ᱛᱟᱢᱤᱞᱮᱨᱩ ᱜᱟᱰᱟ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱫᱚ ᱟᱡᱟᱜ ᱩᱱᱼᱯᱮᱸᱴ (wool-pile ) ᱠᱟᱨᱯᱮᱴ (carpets) ᱟᱨ ᱛᱤ ᱛᱮ ᱛᱮᱭᱟᱨ ᱞᱟᱹᱜᱤᱫ ᱱᱟᱯᱟᱭ ᱛᱮ ᱵᱟᱰᱟᱭᱚᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ  ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱱᱟᱜᱟᱢ ᱫᱚ ᱫᱚᱥᱟᱨ ᱥᱟᱭ ᱥᱮᱨᱢᱟ ᱠᱷᱚᱱ ᱢᱟᱬᱟᱝ ᱨᱮᱱᱟᱜ ᱠᱟᱱᱟ ᱾

 ᱪᱷᱟᱹᱴᱭᱟᱹᱨ 
ᱵᱷᱮᱸᱜᱤ ᱟᱜ ᱵᱩᱫᱫᱷᱚ ᱥᱚᱢᱨᱟᱡᱽ ᱚᱠᱛᱚ, ᱥᱚᱦᱚᱨ ᱫᱚ 'ᱦᱮᱞᱟᱯᱩᱨᱤ' ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾ ᱱᱚᱣᱟ 'ᱮᱞᱚᱨ' ᱞᱮᱠᱟᱱ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾

 ᱚᱛᱱᱚᱜ 
ᱮᱞᱩᱨᱩ  ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱨᱮᱱᱟᱜ ᱩᱥᱩᱞ ᱒᱒ ᱢᱤᱴᱚᱨ (᱗᱒ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱢᱟᱝ ᱫᱚᱨᱤᱭᱟ ᱫᱷᱟᱨᱮ ᱴᱟᱺᱰᱤ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱨᱤᱥᱱᱟ ᱟᱨ ᱜᱚᱫᱟᱵᱚᱨᱤ ᱜᱟᱰᱟ ᱛᱟᱞᱟ ᱨᱮ ᱟᱫᱷᱟ ᱢᱮᱱᱟᱜᱼᱟ ᱟᱨ ᱵᱮᱝᱜᱚᱞ ᱫᱚᱨᱭᱟ ᱠᱷᱚᱱ ᱕᱐ ᱠᱤᱞᱚᱢᱤᱴᱚᱨ ᱫᱮᱥᱤ ᱨᱮ ᱢᱮᱱᱟᱜᱼᱟ ᱾ ᱛᱟᱢᱢᱤᱞᱟᱨᱩ ᱜᱟᱰᱟ ᱟᱨ ᱠᱨᱤᱥᱱᱟ ᱟᱨ ᱜᱚᱫᱟᱵᱚᱨᱤ ᱱᱟᱞᱤ ᱜᱟᱰᱟ ᱠᱷᱚᱱ ᱢᱟᱲᱟᱝ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱠᱨᱤᱥᱱᱟ ᱠᱷᱚᱱ ᱮᱞᱩᱨᱩ ᱠᱮᱱᱟᱞ ᱥᱚᱦᱚᱨ ᱥᱩᱨ ᱠᱚᱞᱮᱨᱩ ᱡᱷᱤᱞ ᱨᱮ ᱚᱱᱰᱚᱠᱚᱜᱼᱟ ᱾
 ᱦᱚᱲ ᱞᱮᱠᱷᱟ 

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱮᱞᱩᱨᱩ ᱱᱟᱜᱟᱨ ᱱᱤᱜᱟᱢ ᱨᱤᱱ ᱦᱚᱲ ᱮᱞ ᱫᱚ ᱒᱑᱔,᱔᱑᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱐᱕,᱗᱐᱗ ᱠᱚᱲᱟ ᱟᱨ ᱑᱐᱘,᱗᱐᱗ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟ ᱫᱷᱟᱹᱵᱤᱡ ᱮᱞᱩᱨᱩ ᱭᱩᱮ ᱨᱤᱱ ᱦᱚᱲ ᱮᱞ ᱫᱚ ᱒᱕᱐,᱖᱙᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱕ᱼ᱑᱖ ᱨᱮᱱᱟᱜ ᱚᱠᱛᱚ ᱞᱮᱠᱟᱛᱮ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱓᱕᱐,᱐᱐᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

 ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ 
ᱥᱚᱦᱚᱨ ᱨᱮ ᱫᱤᱥᱩᱣᱟᱹ ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ ᱵᱮᱵᱚᱥᱛᱟ ᱟᱨ ᱡᱷᱟᱹᱞ ᱥᱟᱸᱜᱤᱧ ᱥᱮᱱᱚᱜ ᱞᱟᱹᱜᱤᱫ ᱛᱮ ᱥᱚᱨᱠᱟᱨᱟᱜ ᱤᱫᱤ ᱛᱮ ᱪᱟᱪᱞᱟᱣ APSRTC ᱵᱟᱥ, ᱯᱨᱟᱵᱷᱮᱴ ᱞᱮᱠᱟᱛᱮ ᱪᱟᱪᱞᱟᱣ ᱳᱴᱚ ᱨᱤᱠᱥᱟ, ᱠᱮᱵ, ᱦᱩᱰᱤᱧᱼᱵᱟᱥ ᱮᱢᱟᱱ ᱥᱮᱞᱮᱫ ᱟᱠᱟᱱᱟ ᱾ ᱫᱤᱱᱟᱹᱢ ᱦᱤᱞᱚᱜ, ᱔᱐᱐᱐ ᱳᱴᱚ ᱨᱤᱠᱥᱟ ᱥᱚᱦᱚᱨ ᱨᱮᱱᱟᱜ ᱥᱚᱲᱚᱠ ᱨᱮ ᱫᱟᱹᱲᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱖, ᱮᱥᱤᱭᱟ ᱨᱟᱡᱽᱰᱟᱦᱟᱨ ᱔᱕ ᱟᱨ ᱥᱚᱱᱟ ᱯᱩᱱ ᱠᱚᱬ ᱱᱮᱴᱣᱟᱨᱠ ᱨᱮᱱᱟᱜ ᱢᱤᱫ ᱴᱷᱟᱶ, ᱥᱚᱦᱚᱨ ᱨᱮᱫᱚ ᱵᱟᱜᱟᱣᱟ ᱟᱨ ᱠᱚᱞᱠᱟᱛᱟ ᱫᱚ ᱪᱮᱱᱱᱟᱭ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱜᱨᱮᱸᱰ ᱡᱟᱹᱛᱤᱭᱟᱹᱨᱤ ᱴᱨᱟᱝᱠ ᱰᱟᱦᱟᱨ (ᱡᱤᱮᱱᱴᱤ ᱨᱚᱰ), ᱦᱩᱰᱤᱧᱼᱵᱟᱭᱯᱟᱥ ᱨᱚᱰ, ᱠᱮᱱᱟᱞ ᱨᱚᱰ ᱟᱨ ᱥᱟᱱᱤᱵᱚᱨᱯᱩᱯᱮᱴᱟ ᱨᱚᱰ ᱫᱚ ᱢᱩᱬ ᱤᱱᱛᱟᱨᱱᱟᱞ ᱟᱨᱴᱮᱨᱤᱭᱟᱞ ᱨᱚᱰ ᱠᱟᱱᱟ ᱾ ᱥᱚᱦᱚᱨ ᱨᱮᱱᱟᱜ ᱜᱩᱴ ᱥᱚᱲᱚᱠ ᱨᱮᱱᱟᱜ ᱡᱤᱞᱤᱧ ᱫᱚ ᱒᱒᱗.᱐᱙ ᱠᱤᱞᱚᱢᱤᱴᱚᱨ (᱑᱔᱑.᱑᱑ ᱢᱤᱞ) ᱢᱮᱱᱟᱜᱼᱟ ᱾ 

APSRTC ᱫᱚ ᱮᱞᱩᱨᱩ ᱢᱟᱨᱮ ᱵᱟᱥ ᱥᱴᱮᱥᱚᱱ ᱟᱨ ᱮᱞᱩᱨᱩ ᱱᱟᱶᱟ ᱵᱟᱥ ᱥᱴᱮᱥᱚᱱ ᱠᱷᱚᱱ ᱟᱡᱟᱜ ᱵᱟᱥ ᱠᱷᱚᱱ ᱯᱚᱱᱚᱛ ᱨᱮᱱᱟᱜ ᱛᱟᱨᱟ ᱴᱷᱟᱶ (ᱵᱤᱡᱚᱭᱣᱟᱰᱟ, ᱨᱟᱡᱟᱢᱚᱦᱮᱫᱽᱨᱚᱵᱚᱨᱚᱢ, ᱜᱩᱱᱴᱩᱨ, ᱱᱮᱞᱳᱨ, ᱵᱤᱥᱟᱠᱷᱟᱯᱟᱴᱱᱟᱢ ᱟᱨ ᱛᱤᱨᱩᱯᱟᱛᱤ) ᱟᱨ ᱮᱴᱟᱜ ᱯᱚᱱᱚᱛ ᱠᱚᱫᱚ (ᱰᱮᱦᱮᱨ ᱛᱮᱫ ᱦᱟᱭᱫᱨᱟᱵᱟᱫᱽ) ᱞᱟᱹᱜᱤᱫ ᱵᱟᱥ ᱥᱮᱵᱟ ᱪᱟᱪᱞᱟᱣ ᱠᱟᱱᱟ ᱾ 

ᱮᱛᱚᱢ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱵᱤᱡᱚᱭᱣᱟᱰᱟ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱮᱞᱩᱨᱩ ᱨᱮᱞᱣᱮ ᱥᱴᱮᱥᱚᱱ ᱫᱚ 'ᱮᱼᱛᱷᱚᱠ ᱥᱴᱮᱥᱚᱱ' ᱞᱮᱠᱟᱛᱮ ᱠᱞᱟᱥᱤᱯᱷᱤᱰ ᱟᱠᱟᱱᱟ ᱾ ᱢᱩᱬ ᱥᱴᱮᱥᱚᱱ ᱥᱟᱶᱛᱮ, ᱥᱚᱦᱚᱨ ᱥᱮᱵᱟ ᱦᱟᱜ ᱮᱴᱟᱜ ᱥᱴᱮᱥᱚᱱ ᱠᱚᱫᱚ ᱯᱟᱣᱟᱨᱯᱮᱴ, ᱰᱮᱸᱰᱩᱞᱩᱨᱩ ᱟᱨ ᱵᱚᱴᱞᱩᱨᱩ ᱥᱮᱞᱮᱫ ᱟᱠᱟᱱᱟ ᱾ ᱱᱚᱣᱟ ᱡᱚᱛᱚ ᱥᱴᱮᱥᱚᱱ ᱦᱟᱵᱽᱲᱟᱼᱪᱮᱱᱱᱟᱭ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱮᱞᱩᱨᱩ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱴᱚᱯ ᱑᱐᱐ ᱵᱩᱠᱤᱝ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Eluru Municipal Corporation website



ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱯᱟᱪᱮ ᱜᱚᱫᱟᱵᱚᱨᱤ ᱦᱚᱱᱚᱛ ᱨᱮ ᱢᱚᱱᱰᱚᱞ ᱦᱮᱰᱠᱩᱣᱟᱴᱚᱨ ᱠᱚ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱚ